CELEX: 32014R0148
Language: fi
Date: 2014-02-17 00:00:00
Title: Komission täytäntöönpanoasetus (EU) N:o 148/2014, annettu 17 päivänä helmikuuta 2014 , asetuksen (EY) N:o 1249/2008 muuttamisesta markkinahintojen toteamiseksi naudanliha-alalla käytettävien ruholajien ja luokkien sekä sianruhojen markkinahinnan osalta

18.2.2014   
            
            
               FI
            
            
               Euroopan unionin virallinen lehti
            
            
               L 46/1
            
         
      KOMISSION TÄYTÄNTÖÖNPANOASETUS (EU) N:o 148/2014,
   annettu 17 päivänä helmikuuta 2014,
   asetuksen (EY) N:o 1249/2008 muuttamisesta markkinahintojen toteamiseksi naudanliha-alalla käytettävien ruholajien ja luokkien sekä sianruhojen markkinahinnan osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 20 artiklan ensimmäisen kohdan s alakohdan,
   sekä katsoo seuraavaa:
   
               (1)
            
            
               Komission asetuksessa (EY) N:o 1249/2008 (2) säädetään neuvoston asetuksen (EY) N:o 1234/2007 (3) 43 artiklan m alakohdan mukaisesti naudan-, sian- ja lampaanruhojen unionin luokitusasteikkojen soveltamista ja kyseisten ruhojen markkinahintaselvityksiä koskevista yksityiskohtaisista säännöistä. Asetus (EY) N:o 1234/2007 on kumottu ja korvattu 1 päivästä tammikuuta 2014 asetuksella (EU) N:o 1308/2013.
            
         
               (2)
            
            
               Asetuksen (EU) N:o 1308/2013 liitteessä IV olevan A kohdan II kohdan mukaisesti unionin naudanruhojen luokitteluasteikon luokkia A, C ja E sovelletaan urospuolisten kuohitsemattomien eläinten ruhoihin, urospuolisten kuohittujen eläinten ruhoihin ja naaraspuolisten yli 12 mutta alle 24 kuukauden ikäisten nautojen ruhoihin. Asetuksessa (EU) N:o 1308/2013 luokitukseen lisättiin myös uusi luokka Z, joka kattaa yli 8 mutta alle 12 kuukauden ikäisten eläinten ruhot. Tämän perusteella on tarpeen mukauttaa ruholajit ja luokat, joihin liittyvät naudanliha-alan kansalliset ja unionin markkinahinnat on todettava asetuksen (EY) N:o 1249/2008 mukaisesti.
            
         
               (3)
            
            
               Unionin sianruhojen luokitteluasteikon osalta asetuksessa (EU) N:o 1308/2008 otettiin käyttöön pakollinen luokka S, jossa vähärasvaisen lihan prosenttiosuus ruhon painosta on 60 tai enemmän, ja varattiin luokka E ruhoille, joissa vähärasvaisen lihan prosenttiosuus ruhon painosta on 55 tai enemmän, mutta alle 60. Sen vuoksi on tarpeen mukauttaa asetuksen (EY) N:o 1249/2008 säännöksiä, joiden perusteella sianruhojen markkinahinnat jäsenvaltioissa on määritettävä.
            
         
               (4)
            
            
               Sen vuoksi asetusta (EY) N:o 1249/2008 olisi muutettava.
            
         
               (5)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 1249/2008 seuraavasti:
   
               1)
            
            
               Korvataan 14 artiklan 1 kohta seuraavasti:
               ”1.   Markkinahinnat todetaan kansallisella tasolla ja unionissa Euroopan parlamentin ja neuvoston asetuksen (EU) N:o 1308/2013 (4) 10 artiklassa tarkoitetun yhteisön luokitusasteikon perusteella viikoittain, ja toteaminen koskee seuraavia lihakkuus- ja rasvaisuusluokkia mainitun asetuksen liitteessä IV olevan A kohdan II kohdassa täsmennetyissä ruholajeissa:
               
                           a)
                        
                        
                           yli 8 mutta alle 12 kuukauden ikäisten eläinten ruhot: U2, U3, R2, R3, O2, O3;
                        
                     
                           b)
                        
                        
                           yli 12 mutta alle 24 kuukauden ikäisten urospuolisten kuohitsemattomien eläinten ruhot: U2, U3, R2, R3, O2, O3;
                        
                     
                           c)
                        
                        
                           yli 24 kuukauden ikäisten urospuolisten kuohitsemattomien eläinten ruhot: R3;
                        
                     
                           d)
                        
                        
                           yli 12 kuukauden ikäisten urospuolisten kuohittujen eläinten ruhot: U2, U3, U4, R3, R4, O3, O4;
                        
                     
                           e)
                        
                        
                           lehmien ruhot: R3, R4, O2, O3, O4, P2, P3;
                        
                     
                           f)
                        
                        
                           muiden naaraspuolisten yli 12 kuukauden ikäisten eläinten ruhot: U2, U3, R2, R3, R4, O2, O3, O4.
                        
                     
         
               2)
            
            
               Korvataan 25 artiklan 2 kohta seuraavasti:
               ”2.   Edellä 1 kohdassa tarkoitettu hinta on määritettävä seuraaville ruholajeille vahvistettujen noteerausten perusteella:
               
                           a)
                        
                        
                           ruhot, joiden paino on vähintään 60 kg mutta alle 120 kg: E, S;
                        
                     
                           b)
                        
                        
                           ruhot, joiden paino on vähintään 120 kg mutta alle 180 kg: R”.
                        
                     
         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä helmikuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
         
      
   
   
      (1)  EUVL L 347, 20.12.2013, s. 671.
   
      (2)  Komission asetus (EY) N:o 1249/2008, annettu 10 päivänä joulukuuta 2008, naudan-, sian- ja lampaanruhojen yhteisön luokitusasteikkojen soveltamista ja ruhojen hintaselvityksiä koskevista yksityiskohtaisista säännöistä (EUVL L 337, 16.12.2008, s. 3).
   
      (3)  Neuvoston asetus (EY) N:o 1234/2007, annettu 22 päivänä lokakuuta 2007, maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) (EUVL L 299, 16.11.2007, s. 1).
   
      (4)  EUVL L 347, 20.12.2013, s. 671.”